ArchWiki:About (Magyar) - ArchWiki

Jump to content

# ArchWiki: About (Magyar)

From ArchWiki
Fordítás állapota: Ez az oldal az angol ArchWiki:About című oldal magyar nyelvre lefordított változata. Utolsó fordítás dátuma: 2026.02.13. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Adott témakörhöz kapcsolódó oldalak

- Help:Editing (Magyar)
- Help:Style (Magyar)
- Help:Reading (Magyar)

Ez a cikk az ArchWiki általános áttekintését nyújtja, megválaszolva a "Ki?", "Mi?", "Miért?" és "Hogyan?" kérdéseket.

## Célok

Az ArchWiki elsődleges célja, hogy az Arch Linux felhasználói közösség számára a lehető legátfogóbb és legkönnyebben hozzáférhető dokumentációt biztosítsa az interneten. Ez egy világméretű projekt, amelyben a Föld minden szegletéből sok résztvevő működik közre. A wiki magában foglalja az Arch Linux minden alapelvét, különösen az egyszerűségre vonatkozóan. Az ArchWiki folyamatosan fejlődik és a közös munkán alapul. Mindig van lehetőség a további tökéletesítésre.

### Átfogó

Az ArchWiki egyik legfontosabb célkitűzése, hogy lefedje az Arch Linux használatával kapcsolatos számítástechnika minden aspektusát. A médialejátszótól kezdve a vállalati hálózatok kezeléséig minden, amit az Arch Linux meg tud valósítani, az ArchWiki hatókörébe tartozik.

### Elérhető

Az ArchWiki weboldal elsődleges célja grandiózusnak tűnhet, és ehhez több ezer cikk szükséges. Az ArchWiki weboldalnak egyszerű és intuitív módot kell kínálnia az összes információ elérésére. Ez nem egyszerű feladat, de a tipikus Arch leleményesség és képzelőerő érvényesülni fog.

A hivatalos arch-wiki-docs szoftvercsomag lehetővé teszi a felhasználók számára, hogy letöltsék az ArchWiki tartalmának egy példányát. Részletekért tekintse meg ezt a fórumbeszélgetést.

## Hogyan működik?

Az ArchWiki weboldalt a hivatalos Karbantartó csapat és több ezer hozzájáruló tartja karban. A felhasználók szerkesztik és rendszerezik a cikkeket annak érdekében, hogy az olvasóknak a lehető legjobb Arch Linux dokumentációt kínálják. A tartalmakat a közösség hozza létre a közösség számára: A legtöbb cikket nem egyetlen személy írja, hanem sok ember közös munkáját tükrözik, akik kijavítják a hibás információkat, frissítik az elavult cikkeket, és más módon folyamatosan javítják az ArchWiki tartalmát.

## Hogyan segíthet Ön?

Az ArchWiki weboldalt önkéntesek tartják fenn. A közreműködők száma sosem túl nagy, és mindig szükséges a segítség. Ha Ön képesnek érzi magát a wiki oldalak szerkesztésére, akkor fontolja meg, hogy idejének és energiájának egy részét a közösségnek adományozza.

Kérjük Önt, hogy tekintse meg az ArchWiki:Contributing oldalt annak érdekében, hogy felfedezze a hozzájárulás módjait.

## Korai történet

- 2004-01-11 || Bejelentésre került egy kezdetleges, wiki-szerű módja a dokumentáció fórumhoz való hozzájárulásának, amely egy nyitott felhasználói fiókon alapult.
- 2004-02-03 || Az Arch Linux számára készült wiki dokumentáció első nyomon követhető javaslata a fórumokon történt.
- 2004-02-27 || Egy első wiki, amely a PhpWiki-n alapult. A fórumon került bejelentésre.
- 2005-06-05 || Az aktuális MediaWiki telepítésre való átállás lett javasolva.
- 2005-07-08 || Az ArchWiki a MediaWiki-n került beállításra.
- 2005-07-11 || Első szerkesztés, amely az ArchWiki:General disclaimer cikkhez készült.
- 2005-07-11 || Első szerkesztés a Fő névtérben, amely a Main page oldalhoz készült.
- 2005-07-18 || Az új telepítés a fórumon került bejelentésre: Ezzel megkezdődött a már létező cikkek átvitele a PhpWiki verzióból.

## Kapcsolatok

Tekintse meg az ArchWiki:Maintenance Team oldalt az ArchWiki koordinátorainak listájáért.

## Köszönetek

- A tárhelyet nagylelkűen az Arch Linux csapat biztosítja.
- Az Archwiki weboldalt a MediaWiki motor hajtja.
- Köszönettel tartozunk az összes hozzájárulónak és támogatónak!

Category:

- ArchWiki (Magyar)

ArchWiki: About (Magyar)
Add topic