File systems (Magyar) - ArchWiki

Jump to content

# File systems (Magyar)

From ArchWiki
Fordítás állapota: Ez az oldal az angol File systems című oldal magyar nyelvre lefordított változata. Utolsó fordítás dátuma: 2026.02.25. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Adott témakörhöz kapcsolódó oldalak

- Partitioning (Magyar)
- Device file (Magyar)#lsblk
- File permissions and attributes (Magyar)
- fsck (Magyar)
- fstab (Magyar)
- List of applications (Magyar)/Utilities (Magyar)#Mount tools
- QEMU (Magyar)#Mounting a partition from a raw image
- udev (Magyar)
- udisks (Magyar)
- umask (Magyar)
- USB storage devices (Magyar)

A Wikipedia leírásából:

  A számítástechnikában a fájlrendszer szabályozza azt, hogy miként tárolódnak és kerülnek elő az adatok. Fájlrendszer nélkül az adathordozóra helyezett információ egyetlen nagy adathalmaz lenne, amelyben nem lehetne megállapítani, hol ér véget az egyik adat és hol kezdődik a másik. Az adatok darabokra bontásával és minden darab elnevezésével az információ könnyen elkülöníthető és azonosítható. A fájlrendszer a papíralapú információs rendszerek elnevezési módjáról kapta a nevét: Minden adatcsoportot "fájlnak" neveznek. Az információcsoportok és az információcsoportok neveinek a kezelésére szolgáló szerkezeti és logikai szabályokat "fájlrendszernek" hívják.

Az adathordozókon lévő egyes partíciók beállíthatók a sokféle elérhető fájlrendszer egyikével. Mindegyiknek megvannak a maga előnyei, hátrányai és sajátos jellegzetességei. Az alábbiakban rövid áttekintés található a támogatott fájlrendszerekről. A linkek a Wikipédia oldalaira mutatnak, ahol sokkal részletesebb információ érhető el.

## Fájlrendszertípusok

Tekintse meg a filesystems(5) man súgót az általános áttekintés érdekében, és a Wikipédia Fájlrendszerek összehasonlítása című lapját a részletes funkció-összehasonlítás érdekében. A kernel által már betöltött vagy a kernelbe beépített fájlrendszerek a `/proc/filesystems` elérési útvonalon találhatók, míg az összes telepített kernelmodul megtekinthető az `ls /lib/modules/$(uname -r)/kernel/fs` parancs futtatásával.

Beépített és FUSE fájlrendszerek
Fájlrendszer | Létrehozáshoz szükséges parancs | Felhasználói térben futtatható segédprogramok | Archiso [1] | Kerneldokumentáció [2] | Megjegyzések
--- | --- | --- | --- | --- | ---
Btrfs | mkfs.btrfs(8) | btrfs-progs | Igen | btrfs.html | A fájlrendszer stabilitásának állapota itt található.
VFAT | mkfs.fat(8) | dosfstools | Igen | vfat.html | Windows 9x fájlrendszer. Általánosan használt az USB flash adathordozóknál és SD kártyáknál.
exFAT | mkfs.exfat(8) | exfatprogs | Igen |  | Natív fájlrendszer a Linux 5.4 verziójában.[3] Általánosan használt USB flash adathordozóknál és SD kártyáknál.
mkexfatfs(8) | exfat-utils | Nem | Nincs adat (FUSE-alapú) |
F2FS | mkfs.f2fs(8) | f2fs-tools | Igen | f2fs.html | Flash-alapú adathordozók használják. Ez a fájlrendszer nem zsugorítható.
ext3 | mkfs.ext3(8) | e2fsprogs | Igen | ext3.html |
ext4 | mkfs.ext4(8) | e2fsprogs | Igen | ext4.html |
HFS | mkfs.hfsplus(8) | hfsprogsAUR | Nem | hfs.html | Classic Mac OS fájlrendszer.
HFS+ | mkfs.hfsplus(8) | hfsprogsAUR | Nem | hfsplus.html | macOS (8–10.12) fájlrendszer.
JFS | mkfs.jfs(8) | jfsutils | Igen | jfs.html |
JFFS2 | mkfs.jffs2(1) | mtd-utils | Nem |  |
NILFS2 | mkfs.nilfs2(8) | nilfs-utils | Igen | nilfs2.html | Többnyire flash-alapú adathordozókhoz készült fájlrendszer. Nem támogatja az xattrs és ACL funkciókat.
NTFS |  |  | Igen | ntfs3.html | Windows NT fájlrendszer. Új illesztőprogram, elérhető a Linux 5.15 verziója óta.
mkfs.ntfs(8) | ntfs-3g | Igen | Nincs adat (FUSE-alapú) | FUSE illesztőprogram, kiterjesztett képességekkel.
ReiserFS | mkfs.reiserfs(8) | reiserfsprogsAUR | Nem |  | Elévült a Linux 5.18 verziója óta és el lett távolítva a Linux 6.13 verziójától kezdve.
UDF | mkfs.udf(8) | udftools | Igen | udf.html | ISO/IEC 13346 fájlrendszer a lemezképfájlokhoz és DVD/Blu-ray lemezekhez.
XFS | mkfs.xfs(8) | xfsprogs | Igen | xfs.html xfs-delayed-logging-design.html xfs-self-describing-metadata.html | Ez a fájlrendszer nem zsugorítható.

Nem beépített fájlrendszerek
Fájlrendszer | Létrehozáshoz szükséges parancs | Kernelfoltozási készlet | Felhasználói térben futtatható segédprogramok | Megjegyzések
--- | --- | --- | --- | ---
Bcachefs | bcachefs format | bcachefs-dkms | bcachefs-tools | El lett távolítva a kernel 6.18 verziójától kezdődően.
APFS | mkapfs(8) | linux-apfs-rw-dkms | apfsprogs | macOS (10.13 és újabb) fájlrendszer. Csak olvasható fájlrendszer, kísérleti írási támogatással. Tekintse meg az apfs-fuse-gitAUR FUSE verziójú szoftvercsomagot.
Reiser4 | mkfs.reiser4(8) |  | reiser4progsAUR |
ZFS |  | zfs-linuxAUR, zfs-dkmsAUR | zfs-utilsAUR | OpenZFS szoftveres portolása.

### Naplózás

Az ext3 és ext4, HFS+, JFS, NTFS, ReiserFS és XFS fájlrendszerek naplózást használnak. A naplózás hibával elleni védelmet nyújt azáltal, hogy a változtatásokat a fájlrendszerbe való véglegesítés előtt naplózza. Rendszerösszeomlás vagy áramkimaradás esetén az ilyen fájlrendszerek gyorsabban állíthatók helyre, és kisebb valószínűséggel sérülnek meg. A naplózás a fájlrendszer egy dedikált területén történik.

Az ext3 és ext4 adatmódú naplózást kínál, amely opcionálisan az adatok mellett a metadatokat is rögzíti. Az adatmódú naplózás sebességcsökkenéssel jár, mivel kettő írási műveletet végez: Először a naplóba ír, majd a lemezre ír. Ezért az adatmódú naplózás alapértelmezetten nincs engedélyezve. A rendszer sebessége és az adatok biztonsága közötti kompromisszumot figyelembe kell venni a fájlrendszer típusának és funkcióinak kiválasztásakor.

Hasonló módon a Reiser4 beállítható "tranzakciós modelleket" kínál: Egy speciális modellt, az úgynevezett vándorló naplókat kínálja, amely megszünteti a kétszeri lemezre írás szükségességét. A write-anywhere modellt kínálja, amely tiszta copy-on-write megközelítés. Valamint, egy kombinált megközelítést kínál, a hybrid modellt, amely heurisztikusan váltogat a kettő között.

A copy-on-write alapú fájlrendszerek (más néven write-anywhere), mint például a Reiser4, Btrfs, Bcachefs és ZFS, tervezésükből adódóan teljes atomitással működnek, és ellenőrzőösszegeket biztosítanak mind a metadatokhoz, mind az inline adatokhoz (a műveletek vagy teljesen végrehajtódnak, vagy egyáltalán nem hajtódnak végre, és megfelelően működő hardver esetén az adatok nem sérülnek félig végrehajtott műveletek miatt). Ezért ezek a fájlrendszerek sokkal kevésbé hajlamosak adatvesztésre, mint más fájlrendszerek, és nincs szükségük hagyományos naplóra a metadatok védelméhez, mivel azok soha nincsenek helyben frissülve. Bár a Btrfs továbbra is rendelkezik naplószerű log-fával, az egyedül az fdatasync/fsync gyorsítására van használva.

A FAT, exFAT, ext2 és HFS sem naplózást, sem atomitást nem biztosítanak. Ezek a fájlrendszerek ideiglenes vagy örökölt használatra valók, és a megbízható adattárolás esetén nem ajánlottak.

### FUSE-alapú fájlrendszerek

Tekintse meg a FUSE című oldalt.

### Rétegekben egymásra rápakolható fájlrendszerek

- eCryptfs — A vállalati kriptográfiai fájlrendszer egy Linuxhoz készült adathordozót letitkosító szoftvercsomag. POSIX-kompatibilis fájlrendszer-szintű titkosítási rétegként van implementálva. Célja, hogy a GnuPG titkosítási szoftverhez hasonló funkcionalitást kínáljon az operációs rendszer szintjén.

  https://ecryptfs.org || ecryptfs-utils

- mergerfs — Egy FUSE-alapú union fájlrendszer.

  https://github.com/trapexit/mergerfs || mergerfsAUR

- mhddfs — Multi-HDD FUSE fájlrendszer. Egy FUSE-alapú union fájlrendszer.

  http://mhddfs.uvw.ru || mhddfsAUR

- overlayfs — Az OverlayFS egy Linuxhoz készült fájlrendszer-szolgáltatás, amely union csatolást valósít meg más fájlrendszerek számára.

  https://docs.kernel.org/filesystems/overlayfs.html || linux

- unionfs-fuse — Felhasználói térben implementált union fájlrendszer.

  https://github.com/rpodgorny/unionfs-fuse || unionfs-fuseAUR

### Csak olvasható fájlrendszerek

- DwarFS — A DwarFS egy gyors, nagy tömörítést biztosító, csak olvasható fájlrendszer Linux és Windows rendszerek számára. A DwarFS fájlrendszer többé-kevésbé ugyanazokat a funkciókat támogatja, mint a SquashFS fájlrendszer, de jobb tömörítést ér el, és beállítható hash algoritmussal rendelkezik.

  https://github.com/mhx/dwarfs || dwarfsAUR

- EROFS — Az Enhanced Read-Only File System egy könnyűsúlyú, csak olvasható fájlrendszer, amelynek célja a teljesítmény javítása és a tárolókapacitás tömörítése.

  https://erofs.docs.kernel.org/ || erofs-utils

- SquashFS — A SquashFS egy tömörített, csak olvasható fájlrendszer. A SquashFS tömöríti a fájlokat, inode-okat és könyvtárakat, valamint akár 1 MiB méretű blokkokat is támogat a nagyobb tömörítés érdekében.

  https://github.com/plougher/squashfs-tools || squashfs-tools

### Klaszteres fájlrendszerek

- BeeGFS — Párhuzamos fájlrendszer, amelyet a nagy teljesítményű számítástechnikai feladatokra fejlesztettek és optimalizáltak.

  https://www.beegfs.io/c/ || beegfs-clientAUR

- Ceph — Egységes, elosztott tárolórendszer, amelyet kiváló teljesítményre, megbízhatóságra és skálázhatóságra terveztek.

  https://ceph.com/ || cephAUR

- Glusterfs — Klaszteres (fürtözött) fájlrendszer, amely képes több petabyte adatmennyiségig skálázódni.

  https://www.gluster.org/ || glusterfs

- IPFS — Egy peer-to-peer hipermédia protokoll, amelynek célja, hogy a web gyorsabb, biztonságosabb és nyitottabb legyen. Az IPFS célja a HTTP protokoll leváltása és egy jobb web megteremtése mindannyiunk számára. Blokkokat használ a fájl részeinek tárolására. Minden hálózati csomópont egyedül azokat a tartalmakat tárolja, amelyek iránt érdeklődik, biztosítja a deduplikációt, az elosztást, valamint biztosít egy skálázható rendszert, amelyet kizárólag a felhasználók korlátoznak. (Jelenleg alfa állapotban van.)

  https://ipfs.io/ || kubo

- MinIO — A MinIO fájlrendszer nagy teljesítményű, S3-kompatibilis objektumtárolást kínál.

  https://min.io || minioAUR

- MooseFS — A MooseFS egy hibatűrő, magas rendelkezésre állású és nagy teljesítményű, skálázható, hálózati elosztott fájlrendszer.

  https://moosefs.com || moosefs

- OpenAFS — Nyílt forráskódú implementációja az AFS elosztott fájlrendszernek.

  https://www.openafs.org || openafsAUR

- OrangeFS — Az OrangeFS egy skálázható hálózati fájlrendszer, amelyet úgy terveztek, hogy átlátható módon biztosítson hozzáférést a több szerver alapú lemeztárolás számára, mindezt párhuzamosan. Optimalizált MPI-IO támogatással rendelkezik a párhuzamos és elosztott alkalmazások számára. Egyszerűsíti a párhuzamos tárolás használatát nemcsak Linux kliensek, hanem Windows, Hadoop és WebDAV esetében is. POSIX-kompatibilis. A Linux kernel része a 4.6 verzió óta.

  https://www.orangefs.org/ || not packaged? search in AUR

- Sheepdog — Elosztott objektumtároló rendszer, amely a kötetszolgáltatásokat és konténerszolgáltatásokat biztosítja, valamint intelligensen kezeli a lemezeket és a csomópontokat.

  https://sheepdog.github.io/sheepdog/ || sheepdogAUR

### Megosztott lemezes fájlrendszer

- GFS2 — A GFS2 fájlrendszer lehetővé teszi a fürt minden tagja számára, hogy közvetlenül és egyidejűleg hozzáférjen ugyanahhoz a megosztott blokk típusú adattárolóhoz.

  https://pagure.io/gfs2-utils || gfs2-utilsAUR

- OCFS2 — Az Oracle Cluster File System (2. verzió) egy megosztott lemezes fájlrendszer, amelyet az Oracle Corporation fejlesztett ki, és a GNU General Public License alatt adtak ki.

  https://oss.oracle.com/projects/ocfs2/ || ocfs2-toolsAUR

- VMware VMFS — A VMware VMFS (Virtual Machine File System) a vállalat zászlóshajó szervervirtualizációs szoftvercsomagjában, a vSphere szoftvercsomagban kerül felhasználásra.

  https://core.vmware.com/resource/vmware-vsphere-vmfs || vmfs-toolsAUR

## Meglévő fájlrendszerek beazonosítása

A meglévő fájlrendszerek beazonosítása érdekében Ön használhatja az lsblk parancsot:

    $ lsblk -f

    NAME   FSTYPE LABEL     UUID                                 MOUNTPOINT
    sdb
    └─sdb1 vfat   Transcend 4A3C-A9E9

Egy meglévő fájlrendszer (amennyiben az jelen van) az `FSTYPE` oszlopban jelenik meg. Ha fel van csatolva, akkor a `MOUNTPOINT` oszlopban fog látszódni.

## Fájlrendszer létrehozása

A fájlrendszerek általában logikai adathordozókon, partíción jönnek létre, mint például LVM, RAID és dm-crypt. Illetve, szokványos fájlban jönnek létre (tekintse meg a Loop device című Wikipédia oldalt). Ez a szakasz a fájlrendszer partíción történő létrejöttét írja le.

Megjegyzés A fájlrendszerek közvetlenül is írhatók egy adathordozóra, amelyet superfloppy vagy partíció nélküli adathordozó néven ismerünk. Bizonyos korlátozásokkal jár ez a módszer, különösen, amikor a számítógép bootolása ilyen adathordozóról történik. Példaként tekintse meg a Btrfs#Partíció nélküli Btrfs adathordozó című leírást.
Figyelmeztetés

- Új fájlrendszer létrehozása után az adott partíción korábban tárolt adatok nagy valószínűséggel nem állíthatók helyre. Készítsen biztonsági mentést minden adatról, amelyet Ön meg kíván őrizni.
- Az adott partíció rendeltetése korlátozhatja a fájlrendszer választását. Például egy EFI rendszerpartíciónak FAT32 típusú fájlrendszert kell tartalmaznia, és a boot loader programnak támogatnia kell a `/boot` könyvtárat tartalmazó fájlrendszert.

Mielőtt folytatná az új fájlrendszer létrehozásának műveletét, azonosítsa be azt az adathordozót, amelyen majd a fájlrendszer létrehozásra megtörténik, és nézze meg, hogy az adathordozó fel van-e csatolva az éppen futásban lévő fájlrendszerbe, vagy nincs felcsatolva az éppen futásban lévő fájlrendszerbe. Például:

    $ lsblk -f

    NAME   FSTYPE   LABEL       UUID                                 MOUNTPOINT
    sda
    ├─sda1                      C4DA-2C4D
    ├─sda2 ext4                 5b1564b2-2e2c-452c-bcfa-d1f572ae99f2 /mnt
    └─sda3                      56adc99b-a61e-46af-aab7-a6d07e504652

A folytatás előtt az éppen futásban lévő fájlrendszerbe felcsatolt fájlrendszereket kötelező választani. A fenti példában a `/dev/sda2` adathordozón található egy meglévő fájlrendszer, amely fájlrendszer a `/mnt` könyvtárba van felcsatolva a futásban lévő fájlrendszerben. A leválasztás így történne:

    # umount /dev/sda2

A csak felcsatolt fájlrendszerek megkeresése érdekében tekintse meg a #Felcsatolt fájlrendszerek listázása című szakaszt.

Új fájlrendszer létrehozása érdekében használja az mkfs(8) parancsot. A pontos fájlrendszertípust, valamint az adott fájlrendszerhez telepíthető felhasználói térben műkdödő segédprogramokat megtekintheti a #Fájlrendszertípusok című szakaszban, fentebb ezen az oldalon.

Például, a `/dev/sda1` adathordozón egy új ext4 típusú fájlrendszer (gyakori Linux adatpartíciókhoz) létrehozása érdekében, futtassa a következő parancsot:

    # mkfs.ext4 /dev/sda1

Tipp

- Használja az mkfs.ext4 `-L` kapcsolóját egy fájlrendszercímke megadása érdekében. Az e2label parancs használható egy meglévő fájlrendszer címkéjének módosítására.
- A fájlrendszerek a létrehozás után bizonyos korlátozásokkal átméretezhetők. Például egy XFS fájlrendszer mérete növelhető, de nem csökkenthető. Részletekért tekintse meg a Comparison of file systems#Resize capabilities című Wikipédia leírást és az adott fájlrendszer dokumentációját.

Az újonnan elkészített fájlrendszer most már felcsatolható a futásban lévő fájlrendszeren belül egy tetszőlegesen kiválasztott könyvtárba.

## Fájlrendszer felcsatolása

Annak érdekében, hogy egy adathordozón (pl. egy partíción) lévő fájlrendszer manuális úton fel legyen csatolva az éppen futásban lévő fájlrendszeren belül egy könyvtárba, használja a mount(8) parancsot. A lent következő példa a `/dev/sda1` fájlrendszert csatolja fel a `/mnt` könyvtárba.

    # mount /dev/sda1 /mnt

A fenti parancs futtatása a `/dev/sda1` fájlrendszert a `/mnt` könyvtárba csatolja fel, így az éppen futásban lévő fájlrendszerbe felcsatolt fájlrendszer tartalma láthatóvá válik a futásban lévő fájlrendszeren belül. A futásban lévő fájlrendszerben a `/mnt` könyvtárban a felcsatolás előtt létező adatok láthatatlanná válnak, amíg az `/dev/sda1` nincs leválasztva a futásban lévő fájlrendszerről.

Az fstab fájl azt tartalmazza, hogy miként kell az adathordozókat automatikusan felcsatolni, amennyiben azok jelen vannak. További információért tekintse meg az fstab oldalát, amely bemutatja azt, hogy miként lehet ezt a viselkedést módosítani.

Ha egy adathordozó meg van adva a `/etc/fstab` fájlban, és Ön a parancssorban egyedül az adathordozót vagy a csatolási pontot adja meg, akkor az fstab fájlban található információ kerül felhasználásra a felcsatolási művelet során. Például, amikor a `/etc/fstab` fájl tartalmaz egy sort, amely jelzi, hogy a `/dev/sda1` adathordozót a `/mnt` könyvtárba kell felcsatolni, akkor a következő parancs automatikusan a `/mnt` könyvtárba csatolja fel az adathordozót:

    # mount /dev/sda1

Vagy:

    # mount /mnt

A mount parancs számos beállítással rendelkezik, amelyek közül sok a megadott fájlrendszertől függ. A beállítások az alábbiak szerint módosíthatók:

- A mount parancs futtatásakor a parancssori kapcsolók használata által.
- Az fstab szerkesztése által.
- Az udev szabályok létrehozása által.
- Saját kernel forráskódból történő lefordítása által.
- Fájlrendszer-specifikus mount szkriptek használata által. (Ezek a szkriptek a `/usr/bin/mount.*` helyen találhatók.)

További információért tekintse meg a kapcsolódó cikkeket, valamint az adott fájlrendszerhez tartozó leírást.

Tipp

- A mount program helyett a fájlrendszerek felcsatolhatók a systemd-mount nevű program segítségével is. Ha a csatolási pont nincs megadva, akkor a fájlrendszer a `/run/media/system/device_identifier/` könyvtárba kerül felcsatolásra. Ez a viselkedésmód lehetővé teszi a felcsatolandó fájlrendszer egyszerű felcsatolását anélkül, hogy el kellene dönteni azt, hogy a felcsatolandó fájlrendszer vajon hová kerüljön felcsatolásra a futásban lévő fájlrendszeren belül. A systemd-mount program használatáról és a további systemd-mount programmal kapcsolatos részletekért tekintse meg a systemd-mount(1) man súgót.
- Amennyiben Ön egyszerű felhasználóként szeretne fájlrendszert felcsatolni, akkor tekintse meg az udisks#Usage című leírást. Az említett leírás lehetővé teszi a felcsatolást root jogosultságok nélkül, teljes grafikus felhasználói környezet nélkül, és udisks programot használó fájlkezelő nélkül is.

### Felcsatolt fájlrendszerek listázása

Az összes felcsatolt fájlrendszer listázása érdekében használja a findmnt(8) parancsot:

    $ findmnt

A findmnt számos argumentumot fogad, amely argumentumok szűrhetik a kimenetet és további információt jeleníthetnek meg. Például adathordozó vagy csatolási pont adható meg argumentum gyanánt annak érdekében, hogy egyedül a megadott elemről jelenjen meg információ:

    $ findmnt /dev/sda1

A findmnt a `/etc/fstab`, `/etc/mtab`, és a `/proc/self/mounts` fájlokból gyűjt információt.

### Fájlrendszer lecsatolása

Az fájlrendszer leválasztása érdekében használja az umount(8) parancsot. Az umount parancsnak megadható vagy a fájlrendszert tartalmazó adathordozó (például `/dev/sda1`), vagy megadható neki a csatolási pont. (A következő példában a `/mnt` csatolási pont van használva.) :

    # umount /dev/sda1

Vagy:

    # umount /mnt

## Hibaelhárítás

### "Linux Structure needs cleaning"

A "A Linux struktúra tisztítást igényel" hibaüzenet esetén válassza le a fájlrendszert, majd futtassa az fsck parancsot a problémás köteten.

## További olvasnivaló a témában

- filesystems(5)
- systemd-mount(1)
- Documentation of file systems supported by Linux
- Wikipedia:File systems
- Wikipedia:Mount (Unix)

Categories:

- File systems (Magyar)
- Lists (Magyar)

Hidden category:

- Pages with missing package links

File systems (Magyar)
Add topic